**Stimate Domn Neata,**

Ca urmare a Reclamatiei emisa de Dumneavoastra si transmisa catre S.C. Advanced Betting System S.R.L. (denumita in continuare “Societate”) in data de 11 august 2012 prin intermediul adresei de e-mail suport@superbet.ro, ce are ca obiect asa zisa nevalidare de catre Societate a biletului de pariu jucat de Dumneavoastra la meciul de fotbal intre **echipele Mura – Arsenal Kiev**, va comunicam urmatoarele:

**In fapt**, Dumneavoastra, in calitate de Client al Societatii ati efectuat tipul de pariu “*Cine se califica?”*, in conditiile agreate de Parti.

Dorim sa mentionam ca tipul de pariu “Cine se califica?” este un pariu de lunga durata, drept urmare, se iau in considerare eventualele modificari ale rezultatului oficial, inregistrat pe terenul de joc, conform **Art. i) Sectiunea 1 “ Reguli speciale de validare” din Regulamentul de Functionare pentru Pariurile in Cota Fixa** al Societatii (denumit in continuare “Regulament”), aprobat de Ministerul Finantelor Publice. *“În rezultatul final al pariurilor de lungă durată se iau în considerare ca şi rezultat oficial, eventuale modificări cauzate de descalificări, eliminări din concurs, mutarea pe ultimul loc, scăderea de puncte.”*

Cu privire la meciul de fotbal dintre echipele de fotbal, Arsenal Kiev – Mura , va transmitem ca UEFA a modificat rezultatul inregistrat in tur din 3 – 0 in 0 – 3, la masa verde pentru echipa Mura.

Dorim sa subliniem, ca acest fapt a condus la schimbarea rezultatelor existente din teren, si prin consecinta, cota de 80 **nu reflecta sanse reale de calificare ale echipei Mura**, adica sansele fiind mult mai mari dupa schimbarea rezultatului si acordarea victoriei pentru Mura la masa verde.

Drept urmare acestui fapt, dorim sa precizam ca aceea cota de 80 pentru calificarea echipei Mura in etapa urmatoare a competitiei a fost o evidenta greseala in sistemul informatic al Societatii, si pe cale de consecinta au fost aplicate dispozitiile **Art.1 “Termeni si conditii de efectuare a pariurilor” – Sectiunea 1 “ Reguli speciale de validare” lit d.3) din Regulament** *“În caz de erori la tipărire, erori pe bilet sau erori ale datelor introduse în baza de date, Organizatorul îşi rezervă dreptul de a considera pariurile ca fiind nule sau de a le valida la cotele normale existente pe piaţă, chiar dacă descoperirea erorilor apare după finalizarea evenimentului”.*

De asemenea, dorim sa specificam ca Societatea a analizat toate biletele jucate de Clientii sai si pentru a veni in sprijinul acestora, a decis ca acest pariu sa fie considerat nul, si pe cale de consecinta sa ofere Cota 1. Dorim sa subliniem ca majoritatea Clientilor au pariat pe calificarea echipei Arsenal Kiev si cu toate acestea Societatea a preferat sa ofere Cota 1, ca si solutie corecta tuturor Clientilor, fara a tine cont de cazurile singulare, cum este cel din speta prezenta.

Astfel, consideram ca aceasta decizie a Societatii este una corecta si de bun simt, si reprezinta cea mai buna solutie pentru toti Clientii Societatii, indiferent ca au pariat pe calificarea echipei Arsenal Kiev sau a echipei Mura.

In incheierea raspunsului la Reclamatia formulata de Dumneavostra, dorim sa precizam ca nu ne insusim acuzatiile / injuriile aduse Societatii de Dumneavoastra si implicit Clientilor SC ADVANCED BETTING SYSTEM SRL.

In acest sens, dorim sa precizam ca SC ADVANCED BETTING SYSTEM SRL, ca Organizator de pariuri, are ca si misiune, pe langa oferta de pariuri pusa la dispozitia tuturor jucatorilor, si suportul necesar post – vanzare a biletelor de pariuri, intr-un mod proactiv, propunand produse si servicii clientilor apelanti, cat si dand curs solicitarilor acestora, dar numai cu aplicarea stricta a Regulamentului, Normelor Interne, precum si a dispozitiilor legale.

Stimate Client, consideram ca Societatea isi sustine performanta printr-o exceptionala grija fata de orice Client al sau, cat si printr-o inovare constanta, astfel Clientii Societatii sunt tratati cu seriozite, performanta si responsabilitate, mergand pe principiul de baza al SC ADVANCED BETTING SYSTEM SRL, ca acestia reprezianta cele mai importante “*elemente patrimoniale*”.

Consideram ca raspunsul Societatii la Reclamatia Dumneavostra a clarificat eventualele neclaritati, asigurandu-va de intregul nostru respect.

Va stam la dispozitie pentru orice tip de informatie, pe adresa de e-mail : suport@superbet.ro .

Cu deosebita consideratie,

**SC ADVANCED BETTING SYSTEM SRL**